# 詹天文

| 詹天文 |
| --- |
| 2025年10月3號，詹天文喺廣東省茂名市廣東信宜體育公園參加「信宜•理想煙花音樂嘉年華」 |
| 女藝人 |
| 羅馬拼音 | Zhan Tian-wen |
| 英文名 | Windy Zhan |
| 花名 | 風姐、天文台台長、縮水高海寧、翻版米露迪 |
| 國籍 |  香港 |
| 出世 |  (2006-03-02) 2006年3月2號  香港 |
| 職業 | 歌手、演員、學生 |
| 語言 | 粵語、英文、普通話 |
| 母校 | 馬鞍山循道衛理小學（2012年到2016年） 國際基督教優質音樂中學暨小學（2016年到而家） |
| 屋企人 | 2兄 |
| 音樂類 | 美聲、流行音樂、聲樂 |
| 出道地 |  香港 |
| 出道日期 | 組合：2021年11月27號 (2021-11-27) |
| 出道作品 | 組合：《要為今日回憶》（2021年） |
| 代表作品 | **綜藝節目**： 《聲夢傳奇》 **歌曲（出道前）**： 《造夢時學會飛行》（2021年） 《泡沫》（翻唱）（2021年） 《Bang Bang》（翻唱）（2021年） 《再說我願意》（第一首個人歌曲）（2022年） |
| 活躍年代 | 2020年到而家 |
| 唱片公司 | 星夢娛樂—愛爆音樂（2021年到而家） |
| 經紀公司 | 無綫電視（2020年到而家） |
| 簽名 |  |
| 網站 | 詹天文個人網址 |
| 相關團體 | After Class（2021年—） |

**詹天文**（英文：**Windy Zhan**；2006年3月2號—）係香港女歌手同演員，係無綫電視歌唱節目《聲夢傳奇》第一季第十名，擁躉名「天文台」。而家係無綫電視藝員兼星夢娛樂旗下廠牌「愛爆音樂」女歌手同女子組合After Class成員。2023年3月31日推出第一首個人派台單曲《沒有你的新學期》，以個人身份正式出道。

## 簡歷

詹天文祖籍湖北，有兩個哥哥，5歲開始跟專業女高音歌唱家王珊同戚芷君學正統聲樂。小學喺馬鞍山循道衛理小學讀書，曾經喺香港校際音樂節贏咗好多獎，又曾經同香港城市室樂團合作表演獨唱，2018年以優異成績考到倫敦聖三一學院演奏文憑。中學喺國際基督教優質音樂中學暨小學讀書。

2014年10月5號，只得8歲嘅詹天文喺澳門漁人碼頭會議展覽中心舉辦嘅「第四屆中國少兒小金鐘音樂大賽暨第二屆港澳區總決賽」入面攞到聲樂組兒童組季軍，而比賽嘅同組亞軍得主，正正係佢日後參加《聲夢傳奇》嘅戰友同埋所屬女子音樂組合After Class嘅隊友鍾柔美。

### 參加《聲夢傳奇》

2020年，詹天文參加由香港無綫電視主辦嘅歌唱選秀節目《聲夢傳奇》，之後經推薦跟咗「星格流行音樂學院」創辦人高晨維接受流行曲同舞台演出訓練。參加比賽後同戰友建立咗深厚友誼，包括同樣跟高晨維學唱歌嘅炎明熹，同埋因為喺特備節目《聲夢傳奇 第一次召集》入面合唱香港女歌手連詩雅嘅名曲《到此為止》而做咗朋友嘅姚焯菲同鍾柔美。

詹天文喺比賽隊際賽入面被分做紅隊隊員。2021年6月12號，詹天文喺比賽第8集入面表演香港男歌手謝霆鋒嘅歌《非走不可》出局，十強止步。

2021年8月12至15號，《聲夢傳奇》一眾導師同15位參賽者喺旺角麥花臣場館舉行四場《聲·夢飛行 First Live On Stage》演唱會，係詹天文所參與嘅第一次公開賣飛嘅演唱會。

### After Class

2021年11月27號，詹天文以女子組合After Class成員身分出道。28號，同其餘三位成員炎明熹、姚焯菲、鍾柔美喺紅磡香港體育館舉行嘅慈善節目《星光熠熠耀保良》公開亮相，兼現場演唱組合出道歌《要為今日回憶》。

### 個人歌曲

2022年5月2號，詹天文第一首個人歌曲登場，係無綫電視劇《雙生陌生人》嘅插曲《再説我願意》。

## 演出作品

### 電視劇（無綫電視）

|  |  |  |  |
| --- | --- | --- | --- |
| **首播** | **劇集** | **角色** | **備註** |
| 2021年 | 青春本我 | 倪韻廸（Windy） |  |

### 綜藝節目（無綫電視）

|  |  |  |
| --- | --- | --- |
| **首播** | **節目名** | **備註** |
| 2021年 | 聲夢傳奇 第一次召集 | 演唱《到此為止》（同姚焯菲、鍾柔美合唱） |
| 聲夢傳奇 | 參賽者（紅隊隊員） |
| Staries聲夢定時動態 | J2 聲夢傳奇節目花絮 |
| 聲·夢飛行 First Live On Stage |  |

## 比賽經歷

2021年11月23號，詹天文喺尖沙咀美麗華廣場宴會廳參加Fubon GO x 聲夢傳奇《唱出初心》活動
### 《聲夢傳奇》

| 項目 | 集數 | 比賽內容 | 攤開備註 |
| --- | --- | --- | --- |
| 第一輪比賽 （個人賽） | 1 | 《泡沫》 | * 25位評判畀24盞綠燈
* 成功晉級（全場最高分）
 |
| 第二輪比賽 （分組對戰） | 4 | 《煎熬》 | * 對戰文凱婷
* 以10:15落敗
* 成功晉級
 |
| 第三輪比賽 （團戰） | 5 | 第一回合：《Bang Bang》 | * 以22:3勝出
* 成功晉級
 |
| 6 | 第二回合：《拼圖(原創曲)》 | * 由紅隊全隊（何晉樂、冼靖峰、黃奕斌、潘靜文、詹天文、張馳豪、姚焯菲）出戰
* 以23:2勝出
* 成功晉級
 |
| 第四輪比賽 （合唱、跳唱、獨唱） | 7 | 第三回合：《沒有你還是愛你》 | * 對戰炎明熹
* 以2:23落敗
* 成功晉級
 |
| 第五輪比賽 （對決賽） | 8 | 《非走不可》 | * 對戰林君蓮
* 以3:22落敗
* 被淘汰出局，十強止步
 |

## 音樂作品

|  |  |  |
| --- | --- | --- |
| **年分** | **歌曲** | **備註** |
| 2017年 | 《祢是唯一》 | 用國際基督教優質音樂中學暨小學學生身分唱呢首歌 |
| 2021年 | 《造夢時學會飛行》 | 無綫電視歌唱選秀節目《聲夢傳奇》主題曲 同《聲夢傳奇》第一季全體學員合唱 |
| 《奪金》 | 無綫電視東京奧運2020主題曲 同《聲夢傳奇》第一季全體導師同學員合唱 |
| 《夢》 | 動畫《多啦A夢》2021年版粵語片頭曲 同文凱婷、姚焯菲、鍾柔美合唱 |
| 《Hands Up》 | 無綫電視兒童節目《Hands Up》主題曲 同姚焯菲、鍾柔美合唱 |
| 《快啲快啲》 | 無綫電視劇集《青春本我》插曲 同文凱婷、冼靖峰、張馳豪、林智樂、黃奕斌、林君蓮、蔡愷穎、何晉樂、潘靜文、孫漢霖、林沚羿合唱 |
| 《自我推介（I Me Mine Myself）》 | 《青春本我》插曲 同鍾柔美、文凱婷、林君蓮、潘靜文合唱 |
| 2022年 | 《青春不要臉》 | 無綫電視劇集《青春不要臉》主題曲 同鍾柔美、冼靖峰、張馳豪、林沚羿、黃奕斌合唱 |
| 《再說我願意》 | 《雙生陌生人》插曲
第一首個人歌曲 |
| 《愛情許可證》 | 無綫電視劇集《尚食》片尾曲、第一首擁有個人MV作品 |
| 2023年 | 《原來寂寞得多》 | 無綫電視劇集《新四十二章》插曲 |
| 《沒有你的新學期》 | 第一首個人派台作品 |

### 派台歌曲成績

| **派台歌曲成績（四台）** |
| --- |
| 唱片 | 歌曲 | 903 | RTHK | 997 | TVB | 備註 |
| **2021年** |
|  | 奪金 | - | × | × | **1** | **首支冠軍歌** 無綫電視東京奧運2020主題曲 同《聲夢傳奇》全體學員及星級導師合唱 |
|  | 夢 | × | × | × | - | 同姚焯菲、鍾柔美、文凱婷合唱 動畫《多啦A夢》主題曲 翻唱廖碧兒作品 |

| **各台冠軍歌總數** |
| --- |
| 903 | RTHK | 997 | TVB | 備註 |
| **0** | **0** | **0** | **1** | **四台冠軍歌總數：0** |

* （\*）喺榜上
* （-）未能上榜
* （×）冇派去該台

## 演唱會／音樂會

### 非個人音樂會

|  |  |  |  |  |  |
| --- | --- | --- | --- | --- | --- |
| **日期** | **演唱會／音樂會** | **場數** | **場地** | **主辦單位** | **備註** |
| 2021年6月30號 | 百年風華——香港各界青年慶祝中國共產黨成立100周年暨香港回歸祖國24周年文藝晚會 | 1 | 紅磡香港體育館 | 香港各界青少年活動委員會、香港各界慶典委員會 | 同蘇永康、炎明熹、姚焯菲、鍾柔美、冼靖峰、黃奕斌等參加 |
| 2021年8月12至15號 | 聲·夢飛行 First Live On Stage | 4 | 旺角麥花臣場館 | 無綫電視、星夢娛樂 | 《聲夢傳奇》第一季畢業演唱會 |
| 2021年8月26號 | 新城30+集體回憶音樂會 | 1 | 灣仔香港會議展覽中心 Hall 5BC | 新城電台 | 演唱《夏日Fiesta》（同胡鴻鈞合唱）、《愛的呼喚》（同胡鴻鈞、炎明熹、鍾柔美、文凱婷合唱） |
| 2021年9月4號 | 兒歌金曲SUMMERFEST | 將軍澳電視廣播城 | 無綫電視 | 跳唱《夢》（同姚焯菲、鍾柔美、文凱婷合唱）、《Hands Up》（同姚焯菲、鍾柔美合唱） |
| 2021年11月13號 | 「一念一花」5G 4K直播音樂會 | 大埔慈山寺 | 慈山寺 | 演唱《十方一念》（香港中樂團伴奏） |
| 2021年11月23號 | Fubon GO x 聲夢傳奇《唱出初心》 | 尖沙咀美麗華廣場宴會廳 | 富邦銀行 | 演唱《遇見》（同文凱婷合唱） |
| 2021年12月31號 | 大佛鐘聲 福佑香江—2022年元旦叩鐘祈福活動 | 昂坪寶蓮禪寺 | 元旦叩鐘祈福活動籌委會 | 演唱《擁抱愛》 |
| 2022年1月1號 | 聲夢維港Party Together演唱會2022 | 中環海濱活動空間 | NEW TV | 跳唱《Lady Marmalade》 |
| 2022年3月22號 | Concert Watch From Home | 全球網上直播 | 愛爆音樂 | 同王灝兒、鍾柔美、姚焯菲參加

獨唱《多得他》、《習慣》、《Titanium》，合唱《小故事》、《就算世界無童話》、《心急人上》、《隆重登場》、《戀愛預告》、《要為今日回憶》、《難得有情人》、《告別校園時》 |
| 2022年7月1號 | 慶祝香港回歸祖國二十五周年文藝晚會 | 紅磡香港體育館 | 康樂及文化事務署、無綫電視 | 同劉德華、譚詠麟、謝霆鋒、泳兒、王灝兒、李幸倪、成龍、陳偉霆、姚焯菲、鍾柔美參加 |
| 2022年9月2-3號 | 廖國敏 x Johnny Yim│時光漫遊 | 香港文化中心音樂廳 | 香港管弦樂團 | 同炎明熹、冼靖峰參加 |

### 演唱會同大型音樂會嘉賓

|  |  |  |  |  |
| --- | --- | --- | --- | --- |
| **日期** | **演唱會名稱** | **場數** | **場地** | **備註** |
| 2022年10月11號 | 露雲娜 x 歐信希深愛著你演唱會2022 | 1 | 香港文化中心音樂廳 | 同露雲娜合唱《荳芽夢》 同賈思樂、李樂詩參加 |

## 廣告同代言

|  |  |
| --- | --- |
| **年份** | 內容 |
| 2021年 | 富邦銀行【Fubon GO x《聲．夢飛行 FIRST LIVE ON STAGE 》抽獎】（同其他《聲夢傳奇》學員） |
| FILA（同姚焯菲、鍾柔美） |
| 富邦銀行 - Fubon GO x 聲夢傳奇《唱出初心Sing-along with us》（同其他《聲夢傳奇》學員） |
| 2022年 | 保良局慈善劍擊比賽（同姚焯菲、鍾柔美做「保良局青年大使」，拍宣傳片） |

## 事件

「聲夢」小花詹天文（Windy）日前出席活動時，被問及對大埔宏福苑火災災民有何祝福時，她表示：「相信一切是最好的安排。」引發公關災難，備受網民抨擊。詹天文2025年12月15日在IG發文，為自己的失言行為道歉。

## 參考

## 出面網頁

* 詹天文嘅Instagram頁
* YouTube上面嘅Windy 詹天文嘅頻道
* 詹天文Windy嘅新浪微博
* 詹天文的抖音短視頻主頁（Wayback Machine嘅版面存檔備份）